**KGJK, Nr. 356/2017**

**13 dhjetor 2017**

**KËSHILLI GJYQËSOR I KOSOVËS,** (KGJK) në bazë të nenit 108 të Kushtetutës së Republikës së Kosovës nenit 4 paragrafi 1 pika 1.15 të Ligjit nr. 03/L-223 për Këshillin Gjyqësor të Kosovës si dhe nenit 30 të Rregullores mbi Organizmin dhe Veprimtarin e Këshillit Gjyqësor të Kosovës, në vazhdimin e mbledhjen e 194-të, të mbajtur me 13 dhjetor 2017, merr këtë:

**V E N D I M**

1. Miratohet pjesërisht kërkesa e Kryetarit të Komunës në Vushtrri e datës 11 nëntor 2017.
2. Komunës së Vushtrrisë, i jepet në shfrytëzim në afat prej 99 (nëntëdhjete nëntë) viteve parcela kadastrave e evidentuar në certifikatën me nr. P-70202016 – 00129-0, që përfshinë sipërfaqen e përgjithshme prej 00.4.73 ha dhe objekti ish Gjykatës Komunale Vushtrri në këmbim të parcelës nr.P-70202016-02358-1 e cila evidentohet në certifikatën e pronësisë UL- 70202016 -00045, ZK- Vushtrri, nr. UL- 70202016 – 3596, që përfshinë sipërfaqen e përgjithshme prej 00.15.00 ha, e cila i është dhënë në shfrytëzim Këshillit Gjyqësor të Kosovës, për ndërtimin e objektit të Gjykatës Komunale Vushtrri sipas vendimit Nr.67/13 të datës 4 prill 2013.
3. Vendimi hyn në fuqi me datë 13 dhjetor 2017.

**A r s y e t i m**

Këshilli Gjyqësor i Kosovës me datë 11 nëntor 2017 ka pranuar një letër nga z. Bajram Mulaku, Kryetar i Komunës në Vushtrri, përmes së cilës na njofton se Kuvendi Komunal në Vushtrri bazuar në kërkesën e KGJK- së, me datë 4 prill 2013 ka marr vendim për dhënien në shfrytëzim afatgjatë të pronës së komunës konform Ligjit për Dhënie në shfrytëzim të Pronës së Paluajtshme të Komunës, me ç ‘rast kanë caktuar lokacionin në sipërfaqe prej 00.15.00 ha për ndërtimin e objektit të Gjykatës Komunale, ndërsa Këshillin Gjyqësor të Kosovës e obligon që të ia bartë në pronësi Komunës së Vushtrrisë parcelën kadastrale të evidentuar në certifikatën me nr. P-70202016 – 00129-0, që përfshinë sipërfaqen e përgjithshme prej 00.4.73 ha dhe objektin e vjetër të Gjykatës Komunale Vushtrri.

Po ashtu, përmes kësaj letre z.Mulaku na njofton se me rastin e diskutimit paraprak për ketë çështje me ish kryesuesin e atëhershëm të Këshillit Gjyqësor të Kosovës, z. Enver Peci janë dakorduar që Komuna ta ndaj një lokacion për ndërtimin e objektit të ri ndërsa Këshilli t’ ia dorëzoj Komunës së Vushtrrisë objektin e vjetër pasi që te transferohen ne objektin e ri, dhe kërkon nga KGJK që bazuar në marrëveshjen paraprake dhe për faktin se dega e Gjykatës Themelore të Mitrovicës në Vushtrri është vendosur në objektin e ri dhe se objekti i vjetër i gjykatës në Vushtrri është i lirë, të dorëzohet në pronësi të Komunës në mënyrë që të shfrytëzojnë këtë objekt për nevojat e tyre.

Këshilli gjyqësor pasi që e shqyrtoj dhe e analizoj kërkesën e z. Mulaku, Vendimin e Kuvendit Komunal, dhe shkresën e datës 25 mars 2017 me numër të referencës nr. 01/53 të ish kryesuesit të KGJK-së, z. Enver Peci, vendosi që kërkesën të miratoj pjesërisht dhe në mënyrë analoge duke ia dhënë në shfrytëzim në afat prej 99 (nëntëdhjete nëntë) viteve parcelen kadastrale evidentuar në certifikatën me nr. P-70202016 – 00129-0, që përfshinë sipërfaqen e përgjithshme prej 00.4.73 ha së bashku me objektin ish Gjykatës Komunale Vushtrri.

Andaj, nga se u tha me lartë u vendos si në dispozitv të këtij vendimi.

 Nehat IDRIZI,

 Kryesues i Këshillit Gjyqësor të Kosovës

*Kopje e vendimit i dërgohet:*

* *Kryetarit të Komunës në Vushtrri,*
* *Kryetarit të Gjykatës Themelore Mitrovicë*
* *Gjyqtarit Mbikëqyrës të Gjykatës Themelore Mitrovice, dega Vushtrri,*
* *Sekretariatit të KGJK-së*
* *Arkivit*